Publication: Magyar Közlöny
Issue: MK-2000-13 (Year: 2000, Number: 13)
Era: 1990-2004
Section: az 5/2000. (II. 16.) OM rendelethez
Paragraph Index: 370

6. Az ismeretek ellenőrzési rendszere Az ismeretek ellenőrzési rendszere a tantervben előírt — részben egymásra épülő, részben egymástól független — aláírások megszerzéséből, a vizsgák letételéből, a szakmai gyakorlat elvégzéséből, a szakdolgozat elkészítéséből, valamint a záróvizsgából tevődik össze. 6.1. A szakdolgozat A szakdolgozat az egészségügyi szakmenedzser szakirányú továbbképzési szak képesítési követelményeinek megfelelő, eredményében írásosan is megjelenő, alkotó jellegű, elméleti megalapozottságú, gyakorlati megközelítést alkalmazó szakmai feladat, amely a hallgató tanulmányaira, a hazai és nemzetközi szakirodalomra támaszkodva igazolja azt, hogy a hallgató képes az elsajátított ismeretanyag gyakorlati alkalmazására, a témakörébe tartozó feladatok kreatív megoldására, önálló szakmai munka végzésére. 6.2. A záróvizsga 6.2.1. A záróvizsgára bocsátás feltételei: — a tantervben előírt követelmények teljesítése, a vizsgák letétele, — a szakmai gyakorlat elvégzése, — a benyújtott szakdolgozat elfogadása. 6.2.2. A záróvizsga részei: — szóbeli vizsga az 5.2. pont alatti főbb tanulmányterületek ismeretanyagából, — a szakdolgozat megvédése. 6.2.3. A záróvizsga eredménye A vizsgáztató bizottság által a szakdolgozatra — annak megvédése eredményeként — adott érdemjegy, valamint a szóbeli vizsgára adott érdemjegy egészre kerekített átlaga. A pénzügyminiszter 7/2000. (II. 16.) PM rendelete a Pénzügyminisztérium és a pénzügyminiszter irányítása alá tartozó szervezetek fontos és bizalmas munkaköreinek megállapításáról szóló

Source: https://magyarkozlony.hu/hivatalos-lapok/55f3ef74d6106b0a9a287cd5bdcbc254a62103e1/dokumentumok/1b1d39e03adf12e2d49ab7a5837c01e249743c27/letoltes